Ջուլիան Մուր

Ջուլիան Մուր (, իրական անունը` Ջուլի Էնն Սմիթ (Julie Anne Smith), ), ամերիկյան դերասանուհի և գրող։ Արժանացել է Օսկար (2015 թ.), երկու անգամ Էմմի (1988, 2012), երկու անգամ Ոսկե գլոբուս (2013, 2015), BAFTA (2015 թ.) և երկու անգամ ԱՄՆ կինոդերասանների գիլդիայի մրցանակներին (2013, 2015): Իր անունով աստղ ունի նաև Հոլիվուդյան փառքի ծառուղում։

Ջուլիան Մուրը հանդիսանում է նաև աշխարհի երեք հեղինակավոր կինոփառատոների մրցանակակիր` Կաննի, Բեռլինի և Վենետիկի (եռակի)։ Նա համարվում է բնավորության ամերիկյան առաջատար դերասանուհի, ով կարողանում է խաղալ ինչպես մեյնստրիմային, այնպես էլ ցածրաբյուջետային անկախ բեմադրություններում` առանձնանալով դերերի ընտրության մեջ իր խիզախությամբ և դերասանական խաղով։

 Կենսագրությունը 
Ջուլիան Մուրը ծնվել է Հյուսիսային Կարոլինայի Ֆեյեթվիլ քաղաքում։ Նրա հայրը զինվորական դատավոր էր, իսկ մայրը` հոգեբան։ Ջուլիանն ընտանիքի ավագ երեխան էր և ուներ նաև կրտսեր քույր և եղբայր։ Նրա մանկության տարիներին ընտանիքը տեղափոխվում էր մի վայրից մյուսը, այդ իսկ պատճառով նա սովորել է Գերմանիայի Մայնի Ֆրանկֆուրտում գտնվող ամերիկյան քոլեջում, որն 1979 թվականին ավարտելուց հետո ընդունվել է Բոստոնի համալսարանին կից արվեստի դպրոց։ 1983 թվականին ստանալով բակալավրի աստիճան, տեղափոխվել է Նյու Յորք։

Սկզբնական շրջանում աշխատել է ռեստորաններում` որպես մատուցողուհի և տևական ժամանակ խաղացել բացառապես Բրոդվեյում, ինչպես նաև «Ինչպես է պտտվում աշխարհը» հեռուստասերիալում` կատարելով երկու դեր (1985-1988 թվականներին), որի համար արժանացել է Էմմիի ցերեկային մրցանակին։ 1980-ական թվականները նրա ստեղծագործական կյանքում նշանավորվում էին հիմնականում հեռուստատեսային ֆիլմերով։

Ջուլիան Մուրի առաջին աշխատանքը մեծ էկրանին, համարվում է «Հեքիաթները մութ կողմից» (1990 թ.) ֆիլմում կատարած դրվագային դերը, որից հետո նա սկսել է հայտնվել ոչ մեծ, երկրորդական դերերով այնպիսի ֆիլմերում, ինչպիսիք էին «Օրորոցը ճոճող ձեռքը» (1992 թ.), «Կարճ պատմություններ» (1993 թ.), «Մարմինը, որպես իրեղեն ապացույց» (1993 թ.) կինոնկարները և «Փախստականը» (1993 թ.) ֆիլմը` Հարիսոն Ֆորդի մասնակցությամբ։ Այդ շրջանում նա նկարահանվել է նաև «Ինն ամիս» (1995 թ.), «Վարձու մարդասպաններ» (1995 թ.), «Անվտանգություն» (1995 թ.), «Կյանքն ապրել Պիկասոյի հետ միասին» (1996 թ.), ինչպես նաև Լուի Մալի «Վանյան 42-րդ փողոցում» (1994 թ.) կինոնկարներում։

1997 թվականին, Սթիվեն Սփիլբերգի «Յուրայի ժամանակաշրջանի զբոսայգին. Կորուսյալ աշխարհ» ֆիլմի հաջողությունից հետո, այն ժամանակ դեռևս ոչ այնքան հայտնի ռեժիսոր Փոլ Թոմաս Անդերսոնի առաջարկով, Ջուլիանը նկարահանվեց պոռնոարդյունաբերության մասին պատմող «Գիշերները բուգի ոճով» (1997 թ.) ֆիլմում։ Կինոնկարում նրա դերը հաջողված էր և նա ներկայացվեց Օսկար և Ոսկե գլոբուս մրցանակների, իսկ 1998 թվականին նրա մասնակցությամբ թողարկվեց «Մեծ Լեբովսկին» կինոնկարը, որտեղ Ջուլիանը կատարում էր ֆեմինիստուհի նկարչուհու դերը։

Հատկապես դերասանուհու համար հագեցած էր 1999 թվականը, երբ նրա մասնակցությամբ թողարկվեցին հինգ ֆիլմեր։ Դրանցից առավել հաջողվածներից էին «Մագնոլիա» և «Վեպի ավարտը» կինոնկարները։ Հաջողությամբ էին պսակված նաև նրա դերակատարումները 2002 թվականին նկարահանված «Ժամեր» և «Դրախտից հեռու» ֆիլմերում։ Այդ ֆիլմերի համար նա ներկայացվել է Օսկար մրցանակի։ 2004 թվականին նա նկարահանվել է «Մոռացվածը» թրիլերում, որի շահույթը աշխարհում կազմել է 117 միլիոն դոլար։ Հաջողություն է ունեցել նաև 2006 թվականին նկարահանված «Մարդու երեխան» կինոնկարը։ Ջուլիան Մուրի լավագույն աշխատանքներից են նաև «Խաղը փոխվել է» (2012 թ.)Джулианна Мур сыграет Сару Пэйлин, «Դեռևս Էլիս» (2014 թ.), «Աստղային քարտեզ» (2014 թ.) կինոնկարները։

 Անձնական կյանքը 
1986-1995 թվականներին Ջուլիան Մուրը ամուսնացած էր դերասան և ռեժիսոր Ջոն Գուլդ Ռուբինի հետ։ 1996 թվականից նա ապրում էր ռեժիսոր Բարթ Ֆրեյնդլիխի հետ։ Նրանք ամուսնացել են 2003 թվականին։ Ջուլիան Մուրն ամուսնուց մեծ է 9 տարով։ Նրանք ունեն երկու երեխա` որդի (ծնվ. 1997 թ.) և դուստր (ծնվ. 2002 թ.) և ապրում են Նյու Յորքում։

Ջուլիան Մուրը ԼԳԲՏ-ի իրավունքների կողմնակից է, աթեիստ և երբ նրան հարցրել են, թե ինչ կասի իրեն Աստված, երբ հայտնվի երկնքում, Ջուլիանը պատասխանել է. «Դե, երևի կասի, որ դուք սխալվում էիք, ես գոյություն ունեմ»։

Բնական տեսքը պահպանելու վերաբերյալ, Ջուլիան Մուրը դեմ է արտահայտվել բոտոքսին և պլաստիկ վիրահատությանը։ 2008 և 2012 թվականների նախագահական ընտրություններում Ջուլիան Մուրը Բարաք Օբամայի կողմնակիցն էր։

 Մասնակի ֆիլմագրությունը 
Թվական Անվանում Բնօրինակ անվանում Կերպար1985  Ինչպես է պտտվում աշխարհը  As the World Turns  -1989  Փողեր, իշխանություն, սպանություն  Money, Power, Murder  Պեգի Լին Բրեդի1990  Հեքիաթները մութ կողմից  Tales from the Darkside: The Movie  Սյուզան1991  Գնալն արդեն շատ ուշ է  The Last to Go  Մերսի1991  Մահացու հայացք նետելով  Cast a Deadly Spell  Կոննի Սթոուն1992  Օրորոցը ճոճող ձեռքը  The Hand That Rocks the Cradle  Մառլեն Կրեյվեն1992  Ատրճանակ Բեթի Լուի պայուսակում  The Gun in Betty Lou's Handbag  Էլինոր1992  Մարմինը, որպես իրեղեն ապացույց  Body of Evidence  Շերոն Դյուլեյնի1993  Բեննին և Ջունը  Benny & Joon  Ռութի1993  Փախստականը  The Fugitive  Էնն Իսթման1993  Կարճ պատմություններ  Short Cuts  Մերիան Ուայման1994  Վանյան 42-րդ փողոցում  Vanya on 42nd Street  Ելենա1995  Անվտանգություն  Safe  Քերոլ Ուայթ1995  Ինն ամիս  Nine Months  Ռեբեկա Թեյլոր1995  Վարձու մարդասպաններ  Assassins  Էլեկտրա1996  Կյանքն ապրել Պիկասոյի հետ միասին  Surviving Picasso  Դորա Մաար1997  Յուրայի ժամանակաշրջանի զբոսայգին. Կորուսյալ աշխարհ  The Lost World: Jurassic Park  Սառա Հարդինգ1997  Միֆ մատնահետքերի մասին  The Myth of Fingerprints  Միա1997  Գիշերները բուգի ոճով  Boogie Nights  Էմբեր Ուեյվս1997  Դժոխային տաքսի  Chicago Cab  -1998  Մեծ Լեբովսկին  The Big Lebowski  Մոդ Լեբովսկի1998  Փսիխո  Psycho  Լայլա Կրեյն1999  Բախտի անիվը  Cookie's Fortune  Կորա Դյուվալ1999  Կատարյալ ամուսին  An Ideal Husband  Լորա Չիվլի1999  Աշխարհի քարտեզը  A Map of the World  Թերեզա Քոլինզ1999  Վեպի ավարտը  The End of the Affair  Սառա Մայլզ1999  Մագնոլիա  Magnolia  Լինդա Պարտրիջ2000  Կնամոլը  The Ladies Man  Օդրի2000  Ոչ ես  Not I  -2001  Հաննիբալ  Hannibal  Կլարիսա Սթարլինգ2001  Էվոլյուցիա  Evolution  Էլիսոն Ռիդ2001  Թափառականը  World Traveler  Դուլսիա2001  Նավային նորություններ  The Shipping News  Ուեյվի Պրոուզ2002  Դրախտից հեռու  Far from Heaven  Քեթի Ուայթեքեր2002  Ժամեր  The Hours  Լորա Բրաուն2004  Մերին և Բրյուսը  Marie and Bruce  Մերի2004  Գրավչության օրենքները  Laws of Attraction  Օդրի Վուդս2004  Մոռացվածը  The Forgotten  Տելլի Պարետա2005  Հաղթանակածը  The Prize Winner of Defiance, Ohio  Էվելին Ռայան2006  Վստահիր տղամարդուն  Trust the Man  Ռեբեկա Պոլակ2006  Ճշմարտության հակառակ կողմը  Freedomland  Բրենդա Մարտին2006  Մարդու երեխան  Children of Men  Ջուլիան2007  Մարգարեն  Next  Քելլի Ֆերիս2007  Ես այնտեղ չեմ  I'm Not There  Ալիսա Ֆաբիան2007  Վայրի նրբագեղություն  Savage Grace  Բարբարա Դալի Բաքելանդ2008  Կուրություն  Blindness  բժշկի կինը2009  Միայնակ տղամարդը  A Single Man  Շառլոտա2009  Պիպա Լիի մասնավոր կյանքը  The Private Lives of Pippa Lee  Քեթ2009  Խլոյա  Chloe  Քեթրին Ստյուարտ2010  Երեխաները կարգին են  The Kids Are All Right  Ջուլս2010  Ապաստարան  Shelter  Կառա Հարդինգ2010  Էլեկտրա Լյուքս  Elektra Luxx  Մարիամ Աստվածածին2011  Խենթություն, հիմարություն, սեր  Crazy, Stupid, Love.  Էմիլի Ուիվեր2012  Լինել Ֆլինն  Being Flynn  Ջոդի Ֆլինն2012  Խաղը փոխվել է  Game Change  Սառա Փեյլին2012  Ամուսնալուծություն մեծ քաղաքում  What Maisie Knew  Սյուզաննա2013  Դոն Ժուանի կրքերը  Don Jon  Էսթեր2013  Անգլերենի ուսուցիչը  The English Teacher  Լինդա Սինկլեր2013  Քերրի  Carrie  Մարգարեթ Ուայթ2014  Օդային մարշալ (Առանց կանգառի)  Non-Stop  Ջեն Սամմերս2014  Աստղային քարտեզ  Maps to the Stars  Հավանա Սեգրանդ2014  Դեռևս Էլիս  Still Alice  Էլիս Հոուլենդ2014  Քաղցած խաղեր. Ծաղրաճայը. Մաս 1  The Hunger Games: Mockingjay - Part 1  Ալմա Կոյն2014  Յոթերորդ որդին  Seventh Son  տիրուհի Մալկին2015  Մեգիի ծրագիրը  Maggie's Plan  Ժորժետա2015  Այն ամենն, ինչ ես ունեմ  Freeheld  Լորել Հեսթեր2015  Քաղցած խաղեր. Ծաղրաճայը. Մաս 2  The Hunger Games: Mockingjay - Part 2  Ալմա Կոյն2017  Աշխարհը` հրաշքներով լի  Wonderstruck  Լիլիան, Օդրի Ռոուզ2017  Սուբուրբիկոն  Suburbicon  Մարգարեթ2017  Kingsman. Ոսկե մատանին  Kingsman: The Golden Circle  Պոպպի Ադամս

 Ծանոթագրություններ 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:BAFTA մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի աթեիստներ
Կատեգորիա:Ամերիկացի գրողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բեմական կեղծանուններ
Կատեգորիա:Բոստոնի համալսարանի շրջանավարտներ
Կատեգորիա:Լավագույն դերասանուհի Օսկարի մրցանակակիրներ
Կատեգորիա:Հոլիվուդյան դերասաններ
Կատեգորիա:Ամերիկացի մանկագիրներ
Կատեգորիա:Թատրոնի ամերիկացի դերասանուհիներ
Կատեգորիա:Աուդիոգիրք կարդացողներ
Կատեգորիա:Ամերիկացիներ անգլիական սերմամբ